**Picanto – under åben himmel**

* **KIA er klar med en lille frisk forårsmodel - KIA Picanto SunShine.**
* **Det eftermonterede SunShine tag kan bestilles til alle nye Picanto modeller.**
* **Merprisen for en Picanto SunShine model er kr. 12.999,-**

**Fredericia den 14. marts 2016** – Vi kender det alle sammen, der er ikke noget bedre, end når det første danske forårsvejr melder sig. Straks får vi lyst til at sætte os udenfor og nyde den friske forårsluft og solens varme. Det er samme fornemmelse man får, når man sætter sig bag rattet i en åben vogn.

Drømmer vi ikke alle om den frie fornemmelse det er, at nyde en frisk køretur under åben himmel? Nu behøver det ikke længere at blive ved drømmen. Du kan for bare kr. 12.999,- oveni den vejledende udsalgspris, få en KIA Picanto SunShine monteret med et smart eldrevet foldetag, så du kan opnå præcis den fantastiske følelse, når det danske forår, og ikke mindst den danske sommer, viser sig fra sin bedste side. Se hele vores [Picanto modelprogram her](http://ipaper.ipapercms.dk/KiaMotorsDanmark/Prislister/Picantoprisliste/).

Picanto SunShine er en højaktuel model til bestilling nu og henover sommeren. Alle nye Picanto modeller i vores modelprogram, kan ombygges til SunShine modeller. Det fine eldrevne foldetag, som giver Picanto’en et helt andet og mere eksklusivt udtryk, kommer i sort, så det matcher hele farvepalletten.

Ombygningen af bilen foretages på KIAs eget klargøringscenter i Fredericia, hvor den normale ombygningstid inkl. syn tager ca. en uge. Der vil dermed ikke være tale om ekstra ventetid for kunden, der bestiller en Picanto SunShine model.

**-SLUT-**